|  |
| --- |
| Mødedato: 23. maj 2023, kl. 10.00-12.00  Mødested: 1445-017/025  Mødeemne: Møde i SNUK-båndet  Deltagere: Lisbeth Sonne Christensen, Mariann Holmslykke, Eva Kvistgaard Arent, Bente Mattsson, Jette Winther, Mette Buhl og Astrid Gad Knudsen.  Afbud: Jeppe Norskov Stokholm |

# Godkendelse af dagsorden

# Ensartet praksis for håndtering af studienævnets arbejde, 10.00-10.30

# *Oplægsserien omkring understøttelse, kvalitetssikring og afgørelsespraksis på det enkelte fakultet fortsætter. Eva præsenterer arbejdet på Health, hvorefter båndet samler op på oplægsserien og erfaringer, som kan udledes.*

# Eva præsenterede organiseringen og opgaverne i SNUK på Health. På baggrund af alle oplæggene drøftede båndet teamstrukturen, roller og ansvar, samt forskelle og ligheder fakulteterne imellem. Det aftales, at de enkelte beskrivelser af koordinatorrollen og teammedlemmets rolle deles i båndet til fælles inspiration.

Der er umiddelbar opbakning til at funktionsbeskrivelserne tages op på et kommende båndmøde og drøftes andet end at de blot deles.

Der er enighed i båndet om, at oplægsserien har været givende, og at der fremadrettet skal være flere af disse med henblik på erfaringsudveksling og gensidig information.

# Proces for indmeldelse til bekendtgørelsesændringer til Styrelsen, 10.30-10.45

# Vedhæftet er indkaldelserne fra sidste år. Indkaldelserne for 2023 forventes modtaget snarest.

# *Som led i den årlige runde for indmeldelse af ændringer til eksisterende uddannelser blev der sidste år åbnet for muligheden for at indsende ønsker om ændringer til adgangsbekendtgørelserne. Herudover er der åbnet op for indmeldelse af ønsker til bekendtgørelserne på erhvervsakademi- og professionsbacheloruddannelsesområdet. Båndet tager på baggrund af disse muligheder en drøftelse af hvordan den fælles proces på AU for indsamling og kvalificering af ændringsforslag frem mod samlet indsendelse skal være.*

Båndet har en drøftelse om den fremtidige proces, dog har Uddannelsesstrategisk Sekretariat endnu ikke modtaget året indkaldelser, hvorfor den endelige proces ikke kan fastlægges endnu. På baggrunden af drøftelserne får båndmedlemmerne til opgave at overveje, om der er ændringer til adgangsbekendtgørelserne eller uddannelsesbekendtgørelserne på LEP-området (lov om erhvervsakademi- og professionsbacheloruddannelser). Der samles op på båndmødet d. 20. juni.

# Status på håndtering af samarbejdet med Styrelsen, 10.45-10.55

# *Mette giver en status på hvordan AU og universiteterne i regi af DKUNI håndterer samarbejdet med Styrelsen ift. konkrete sager.*

Universiteterne har på baggrund af henvendelsen fra styrelsen om antal sager og gennemsnitlige sagsbehandlingstider sendt et brev til styrelsen via Danske Universiteter. Men brevet anmoder universiteterne om, at styrelsen præciserer, hvilke præcise oplysninger de ønsker, og hvad de skal bruge oplysningerne til. Vi afventer derfor en præcisering fra styrelsen af, hvad det er for oplysninger der efterspørges. Uddannelsesjura forventer, at de fleste af de efterspurgte tal kan trækkes i PowerBI.

Mette oplyste herunder om samarbejdet med styrelsen som tilsynsmyndighed, der til tider er udfordrende, og om den videre proces herfra.

# Specialer - bestået 60 ECTS før tilmelding til specialet, 10.55-11.10

# Se vedlagte sagsfremstilling.

# *Båndet tager en initialdrøftelse af udfordringerne med Styrelsens udmelding om tilmelding til eksamen, som belyses af BSS i vedlagte sagsfremstilling. Båndet forventes at fastlægge den videre proces for håndtering på et kommende møde, hvortil perspektiverne for de øvrige fakulteter afdækkes.*

# Båndet drøftede hvordan problemstillingen skal løftes fremadrettet, herunder om hvorvidt der er behov for en klarlægning i styrelsen af, hvad der forstås ved *uddannelsens sidste studieår.* Det belyses tillige på båndet, hvilke udfordringer en ændret tilmeldingspraksis vil give i forhold til de planlagte processer omkring specialeopstart.

Båndet aftalte, at der laves et træk i oktober på, hvor mange ECTS de studerende, der er påbegyndt specialet har bestået. Tallene tages med til orientering og evt. drøftelse af praksis på båndmødet i november.

# Håndtering af specialer og maksimal studietid, 11.10-11.25

# Se vedlagte sagsfremstilling med spørgsmål til drøftelse og sammenstilling af indkomne svar

# *Båndet foretager en erfaringsudveksling på området*.

# Båndet drøftede tilbagemeldingerne herunder, hvor der er forskelle og ligheder. Der er enighed i båndet om, at det er godt at samle op på skriftlige erfaringsudveksler på båndmøderne.

# Nyt fra LGU, 11.25-11.30

# *Båndet drøfter seneste LGU-referat. Medlemmerne holder sig orienteret ift. seneste udsendelse.*

Jette fortalte om det sidste LGU møde. Det blev tillige drøftet hvordan formen på opgaverne tildelt fra LGU er, kontaktpersonordningen og om der er et ønske om at have en uddannelseschef som kontaktperson. Båndet ser fordele i, at det er funktionscheferne, der allerede sidder i båndene, der bliver kontaktpersonerne, da disse allerede kender til drøftelserne i båndet, og nemmere kan viderebringe disse til LGU. På den baggrund ønsker båndet, at LGU tager en drøftelse af kontaktpersonordningen, herunder om det fremadrettet skal være Jette, der bliver LGU’s kontaktperson i SNUK.

# Nyt fra Uddannelsesstrategisk Sekretariat, 11.30-11.35

Mette orienterede om, at styrelsens vejledning om klagesagsbehandling bliver sendt i intern høring. Vejledningen erstatter den nu tilbagetrukne vejledning, hvori intern rekurs bl.a. var beskrevet. Båndet oplyser i den forbindelse, at de ønsker en oversigt over hvilke dokumenter og oplysninger, der skal videresendes til UJ i klagesager, samt en beskrivelse af hvad sagsfremstillingen skal indeholde. Det aftales, at UJ fremsender dette sammen med høringen.

# Nyt fra fakulteterne, 11.35-11.45

# Eventuelt, 11.45-12.00